ΓΡΑΠΤΗ ΕΡΩΤΗΣΗ E-1496/02

υποβολή: Patricia McKenna (Verts/ALE) προς την Επιτροπή

(29 Μαΐου 2002)

Θέμα: Η ιρλανδική φύτευση πλατύφυλλων δέντρων στο πλαίσιο της ΚΑΠ 2000-2006

Η Διεύθυνση Αγροτικών Υποθέσεων της Ευρωπαϊκής Επιτροπής συμφώνησε με την Ιρλανδία στο πλαίσιο της Κοινής Αγροτικής Πολιτικής 2000-2006 να αυξηθούν οι στόχοι που αφορούν τα πλατύφυλλα δέντρα. Η Επιτροπή έλαβε διαβεβαιώσεις από την Ιρλανδία ότι οφιστάμενος στόχος της κατά 20 % φύτευσης πλατυφύλλων θα αυξηθεί στο 30 % μέχρι το 2006. Αυτός ο στόχος παραμένει κάτω από τον ευρωπαϊκό, ο οποίος ανατρέπει την κυριαρχία των κωνοφόρων και ευνοεί τη φύτευση πλατυφύλλων, τα οποία προσφέρουν αυξημένες δυνατότητες και απασχόληση για την κοινότητα σε σχέση με μια φυτεία μη εντόπιων ειδών κωνοφόρων και δεν προκαλούν τα σοβαρά περιβαλλοντικά προβλήματα αύξησης της οξύτητας τα οποία χαρακτηρίζουν τα κωνοφόρα.

Ιρλανδικές ομάδες περιβαλλοντολόγων εκτίμησαν ότι η επανεξισορρόπηση των κεφαλαίων για την ΚΑΠ 2000-2006 απέβαινεπέρ των κωνοφόρων παρά τις περί του αντιθέτου διαβεβαιώσεις των ιρλανδικών αρχών. Στην πραγματικότητα ο ρυθμός φύτευσης πλατυφύλλων έχει πέσει στην Ιρλανδία τα τελευταία τρία χρόνια από το 15,12 % το 1999 στο 12,91 % το 2000 και, σύμφωνα με προσφάτως δημοσιευθέντα στοιχεία, ο ρυθμός φύτευσης πλατυφύλλων για το 2001ποχώρησε στο 12,43 %.

Προτίθεται η Επιτροπή να ερευνήσει αυτό το ζήτημα και να εξακριβώσει γιατί δεν έχει εφαρμοστεί η συμφωνία της Ιρλανδίας με τη ΓΔ Αγροτικών Υποθέσεων της Επιτροπής·

Απάντηση του κ. Fischler εξ ονόματος της Επιτροπής

(3 Ιουλίου 2002)

Σύμφωνα με τις πληροφορίες που διέθεσε η δασικήπηρεσία της Ιρλανδίας μετά από αίτημα της Επιτροπής πρέπει να τονισθούν τα εξής:

α) τα ποσοστά σχετικά με τις φυτεύσεις πλατύφυλλων δένδρων κατά τα προηγούμενα χρόνια έχουν ως εξής:

- 1999: 21,5 %

- 2000: 20,0 %

- 2001: 17,5 %

Τα ποσοστά αυτά διαφέρουν από τα ποσοστά που ανέφερε το Αξιότιμο Μέλος του Κοινοβουλίου. Σύμφωνα με τη δασικήπηρεσία αυτό εξηγείται από το γεγονός ότι τα ποσοστά που ανέφερε το Αξιότιμο Μέλος του Κοινοβουλίου (τα οποία κοινοποιήθηκαν από την εν λόγω δασικήπηρεσία) αφορούν μόνο τις επιδοτούμενες φυτεύσεις πλατύφυλλων στις σχετικές περιοχές. Αυτό το σύνολο πλατύφυλλων δεν περιλαμβάνει τα πλατύφυλλα που φυτεύτηκαν με επιδοτήσεις που αφορούσαν άλλες κατηγορίες εκτός των επιδοτούμενων κατηγοριών, όπως είναι το 20 % των δένδρων της κατηγορίας των διάφορων κωνοφόρων ή οι φυτεύσεις που γίνονται για περιβαλλοντικούς λόγους ή για λόγους βελτίωσης του τοπίου.

Δεν επετεύχθη ο στόχος για το 2001, που προβλεπόταν ναπερβεί άνετα το 20 %. Το γεγονός αυτό συζητήθηκε στο πλαίσιο της δεύτερης Επιτροπής Παρακολούθησης του Προγράμματος Αγροτικής Ανάπτυξης της Κοινής Γεωργικής Πολιτικής στις 30 Μαΐου 2002 στην πόλη Portlaoise (Ιρλανδία).

Η δασικήπηρεσία ανέφερε ότι κατά το 2002 προβλέπεται να σημειωθεί σημαντική αύξηση των φυτεύσεων πλατύφυλλων, όπως προκύπτει από τις παραδόσεις πλατύφυλλων φυτών από φυτώρια κατά τη διάρκεια της περιόδου φύτευσης που μόλις έληξε.

β) Η δασικήπηρεσία έχει δημιουργήσει μία εσωτερική ομάδα εργασίας η οποία εξετάζει τις αλλαγές οι οποίες πρέπει να γίνουν ώστε να επιτευχθεί ο στόχος του 30 % μέχρι το έτος 2006, που έχει καθορισθεί από κοινού με την Επιτροπή. Η Επιτροπή θα συνεχίσει να παρακολουθεί σε συνεργασία με τις ιρλανδικές αρχές την πρόοδο προς την κατεύθυνση τηςλοποίησης αυτού του στόχου.